सिखावै  दंफां दैथायग्राफोरजों  लोब्बा थानायनि दायाव दिनै सिरांनि साथाम हाग्रा बिफाननि साख्रिआवलाफोरखौ साख्रिनिफ्राय बोख्लायदों। मैया रुनिखाटा पुलिस थानानि सिङाव थानाय अनथायबारी  गामियाव हाग्रा बिफाननि सोरखारि मथर लानानै सिखावै दंफां दैथायबाय थानाय समावनो  रुनिखाटा फरेष्ट रेन्ज मावखुलिनि द्राइभार  मतिलाल मोसाहारीखौ रुनिखाटा पुलिस थानानि पुलिसफोरा मोगा-मोगियै  खावनाय  दंफांजों लाबजों  सोरखारि मथरखौ   हमदोंमोन। उन समाव पुलिसनि नायबिजिरनायनि उनाव बे खावनाय दंफां दैथायग्राफोरजों फरेस्ट ग्रेड-1 साख्रि मावग्रा दैमालु गयारी आरो हाग्रा रैखाथिगिरि  जेथ मोसाहारीखौ  लोब्बा थानाय फोरमान  मोनथारदोंमोन । बे जाथायखौ मिरु खालामनानै सिरां जिलानि हाग्रा बिफाननि सिङारि सावराज्लायनाय जादोंमोन।  दिनै सिरां हाग्रा खोन्दो मावखुलिनिफ्राय गावारि नायबिजिरनानै बि दुथां  साथाम हाग्रा बिफाननि  साख्रिआवलाफोरखौ लोब्बा थानायनि फोरमान मोननायनि उनाव सिरां हाग्रा खोन्दो मावख’गिरि ब्रह्मानन्द पातिरिआ दिनैनिफ्राय जानाय बादि बिसोरखौ  साख्रिनिफ्राय बोख्लायनाय जायो । मैया बेलासे समाव हाग्रा बिफाना हाग्रा रैखाथिगिरि  जेथ मोसाहारीनि न’आव नायहैनानै बाजौ सेप्टि खावनाय दंफां दोनखोमानाय मोननाय जायो ।